Մարիա Տորիրսդոթիր

**Մարիա Տորիրսդոթիր** (, ; ), նորվեգացի կին ֆուտբոլիստ, ֆուտբոլային միության Կանանց սուպեր լիգայի անգլիական «Բրայթոն էնդ Հոուվ Ալբիոն» ակումբի և Նորվեգիայի կանանց հավաքականի կիսապաշտպան։ Նախքան ֆուտբոլին ամբողջովին նվիրվելը, նա նաև հանդես է եկել Նորվեգիայի հանդբոլի առաջնության «Սոլա» և «Ստաբեկ» ակումբներում։

## Ակումբային կարիերա
Մարիա Տորիրսդոթիրը սկսել է իր ֆուտբոլային կարիերան՝ հանդես գալով նորվեգական առաջին դիվիզիոնի «Կլեպպ» ակումբում:

2017 թվականի սեպտեմբերին Թորիրսդոտտիրը անգլիական «Չելսիի» հետ պայմանագիր է կնքել մինչև 2019 թվականը: 2018 թվականի հոկտեմբերին Տորիրսդոթիրը ուղեղի խաղի ժամանակ ցնցում է ստացել և չի կարողացել խաղալ մինչև 2019 թվականի մայիս: 2019 թվականին Մարիան երկարաձգել է իր պայմանագիրը «Չելսիի» հետ մինչև 2021 թվականը:

## Հավաքականի կարիերա
Մարիա Տորիրսդոթիրը խաղացել է նորվեգական բոլոր պատանեկան հավաքականների կազմում և մինչև 17 տարեկանների աղջիկների հավաքականի հետ մասնակցել է  այդ տարիքային կատեգորիայի Եվրոպայի առաջնության որակավորման եզրափակիչ փուլին, որը տեղի է ունեցել 2009 թվականին Նյոնում (Շվեյցարիա), որտեղ Նորվեգիան զբաղեցրել է չորրորդ տեղը:

Մեկ տարի անց նա Նորվեգիայի հավաքականի հետ (մինչև 17 տարեկան) դուրս է մնացել մինչև 17 տարեկանների աղջիկների Եվրոպայի առաջնության երկրորդ որակավորման փուլում: 2011 թվականի մինչև 19 տարեկանների աղջիկների Եվրոպայի առաջնությունում նորվեգուհիները Մարիայի մասնակցությամբ հասել են եզրափակիչ, որտեղ Գերմանիայի կողմից ջախջախվել են 1:8 հաշվով: Այս մրցաշարի կիսաեզրափակիչ հասնելով՝ Նորվեգիան որակավորվել է 2012 թվականի Ճապոնիայում կայանալիք մինչև 20 տարեկանների աղջիկների աշխարհի առաջնությանը: Տորիրսդոթիրը այս անգամ, խաղալով մրցաշարում, թիմի հետ հասել է քառորդ եզրափակիչ, որտեղ նրան կրկին սպասում էր Գերմանիան, որն այս անգամ ջախջախել է նրան 4:0 հաշվով:

Դրանից հետո Մարիայի կարիերան հավաքականում դադարեցվել է, և միայն երեք տարի անց երկու խաղի համար նա կանչվել է Նորվեգիայի մինչև 23 տարեկանների հավաքական: 2015 թվականի փետրվարի 16-ին Տորիրսդոթիրն առաջին անգամ կանչվել է հիմնական ազգային հավաքական, որի կազմում հանդես է եկել 2015 թվականի Ալգարվեի գավաթում: Նա իր նորամուտը նշել է Իսլանդիայի դեմ խաղում: Ավելի վաղ նրան առաջարկել էին խաղալ Իսլանդիայի կազմում, բայց նա հրաժարվել է՝ հույս ունենալով տեղ գտնել նորվեգական թիմում: 2015 թվականի ապրիլի 23-ին նա ընդգրկվել է 2015 թվականի կանանց աշխարհի առաջնությանը մասնակցելու համար 35 խաղացողից բաղկացած ժամանակավոր կազմում: 2015 թվականի մայիսի 14-ին նա ընդգրկվել է նաև մրցաշարի վերջնական հայտում: Մարիա Տորիրսդոթիրը մասնակցել է 2019 թվականի Ֆրանսիայում կայացած կանանց աշխարհի առաջնությանը։

## Անձնական կյանք
Մարիա Տորիրսդոթիրը ծնվել է Նորվեգիայում, նրա մայրը նորվեգուհի է, իսկ հայրը Նորվեգիայի կանանց հանդբոլի հավաքականի մարզիչ, իսլանդացի Թորիր Հերգեյրսոնն է: Իսլանդիայում ապրում է նրա հոր մեծ ընտանիքը։

## Վիճակագրություն

## Ծանոթագրություններ

## Նշումներ

## Արտաքին հղումներ
* Պրոֆիլ fifa.com կայք
* Պրոֆիլ։  eurosport.com կայք
 
Կատեգորիա:2019 ՖԻՖԱ-ի կանանց աշխարհի գավաթի խաղարկության մասնակիցներ
Կատեգորիա:Բրայթոն ընդ Հոուվ Ալբիոնի ֆուտբոլիստներ
Կատեգորիա:Կանանց ֆուտբոլի պաշտպաններ
Կատեգորիա:Մանչեսթեր Յունայթեդի ֆուտբոլիստներ
Կատեգորիա:Նորվեգացի կին ֆուտբոլիստներ
Կատեգորիա:Նորվեգացի հանդբոլիստներ
Կատեգորիա:Նորվեգիայի հավաքականի ֆուտբոլիստներ
Կատեգորիա:Չելսիի ֆուտբոլիստներ
Կատեգորիա:Ֆուտբոլի կիսապաշտպաններ